1

#### II dərs

#### T ə h l i l ü z r ə i ş

#### • Əsərin təhlilinə hazırlaşın.

1. Mətni oxuyun. Tapşırıqları yerinə yetirərkən ordakı fikirlərdən faydalanın.

Mikayıl Müşfiqin həyatının son illərinin çox gərgin keçdiyini bilirsiniz. Mübahisələr, böhtan və təqiblər həssas şairin yaradıcılığına təsirsiz ötüşmürdü. Yaxından tanıdığı, istedadına rəğbət bəslədiyi sənət dostlarının repressiya qurbanına çevrilməsi də onu sarsıdırdı. 1935-ci ildə qələmə alınmış “Həyat sevgisi” şeirində bir narahatlıq, təlaş duyulmaqdadır. Diqqətli oxucuda sual yaranır: Gənc şair “gündən-günə gözəlləşən bu işıqlı dünyadan”, dostdan, tanışdan nə üçün əl çəkməli idi?

Şeir üzərində müşahidələrinizi davam etdirin. Misraların arxasındakı gizli mətləbləri aydınlaşdırmağa çalışın. Əsər birnəfəsə oxunur, oxucunun qəlbinə hakim kəsilir. Bunun bir mühüm səbəbi onun bədii gözəlliyidir. Əsərin dilindəki aydınlığa, sözlərin, qafiyələrin necə seçildiyinə, bədii təsvir və ifadə vasitələrindən hansı məqsədlə istifadə olunduğuna diqqət yetirin.

#### Araşdırın • Fikirləşin • Cavab verin

2. Lirik qəhrəmanı necə səciyyələndirərsiniz? O, insanlara, təbiətə, dünyaya necə münasibət bəsləyir? Cədvəldən istifadə edin.

Lirik qəhrəmanın...
insanlara münasibəti (şeirdən nümunələr gətirməklə aydınlaşdırın) | təbiətə münasibəti (şeirdən nümunələr gətirməklə aydınlaşdırın) | dünyaya münasibəti (şeirdən nümunələr gətirməklə aydınlaşdırın)

3. Lirik qəhrəmanın həyata bağlılığı, yazıb-yaratmaq arzusu uğurla ifadə edilibmi? Buna hansı bədii vasitələrin köməyi ilə nail olunub?
4. Lirik qəhrəmanın həyəcanı, narahatlıq hissi hansı söz və ifadələrlə əks etdirilib? Onları uğur saymaq olarmı?

s.s. | Lirik qəhrəmanın həyəcanını, narahatlığını əks etdirən söz və ifadələr | Onlardan hansını daha uğurlu saydığınızı əsaslandırın

5. Əsərdə qaldırılan başlıca problem, sizcə, nədir? Cədvəldən istifadə edin.

Əsərdə qaldırılan başlıca problem nədir? | Bu problemi şairin şəxsi həyatı ilə əlaqələndirmək doğrudurmu?

6. Əsərin ideyasını aydınlaşdırın. Fikrinizi əsərdən gətirdiyiniz nümunələrlə əsaslandırın. Cədvəldən istifadə edin.

Əsərin ideyası | Nə üçün belə düşünürsünüz? (Fikrinizi nümunələrlə əsaslandırın)

####

#### E v d ə i ş

- Şeirin (beş bənddən az olmayaraq) ifadəli oxusunu hazırlayın. İfaçılıq vəzifəsini, səsinizin alacağı çalarları, sürətini, ucalığını və s. müəyyənləşdirin. Şərti işarələrdən istifadə edin.

#### M ü s t ə q i l i ş ü ç ü n

- Topladığınız məlumat əsasında təqdimata hazırlaşın.