xarakterindəki başlıca cəhətlər tutarlı bədii boyalarla əks etdirilmiş, fərdi keyfiyyətləri ilə yadda qalan obrazı yaradılmışdır. Xəzangül “Kitabi-Dədə Qorqud” dastanındakı Burla xatun kimi, övlad taleyi ilə sınağa çəkilir. Əgər dastanda kafirlər anaya oğlunun ətini yedirtmək istəyirlərsə, XX əsrin ən qəddar cinayətkarları “İntiqam” əsərində gənc anadan südəmər körpəsini öz əlləri ilə öldürməyi tələb edirlər. Əsərdəki düşmən obrazları həyat həqiqətlərinə uyğun təsvir edilmişlər.

Qarabağ müharibəsi ilə bağlı gerçəkliyi təbii canlandırmağa yazıçının necə nail olduğunu aydınlaşdırmağa çalışın.

#### Araşdırın • Fikirləşin • Cavab verin

2. Əsərin mövzusunu və onda qaldırılmış başlıca problemi müəyyənləşdirin.
3. Xəzangül obrazını səciyyələndirin. Fikrinizi nümunələrlə əsaslandırın. Cədvəldən istifadə edin.

Xəzangülün xarakterindəki başlıca cəhətlər | Onun düşüncələri | Fərqli vəziyyətlərdə davranışı | Yazıçının ona münasibəti

4. Əsərdəki düşmən obrazlarını səciyyələndirin. Fikrinizi nümunələrlə əsaslandırın.

Sarkis və Levonun xarakterindəki başlıca cəhətlər | Onların davranışı, nitqi üçün səciyyəvi olanlar | Yazıçının onlara münasibəti | Bu obrazlara sizin münasibətiniz

5. “Hekayədə təsvir olunanlar Qarabağ müharibəsinin həqiqətlərini əks etdirir” fikrini doğru saymaq olarmı? Fikrinizi həyati fakt və tarixi sənədlərlə əsaslandırmağa çalışın.
6. Əsərdə işlənmiş bədii təsvir və ifadə vasitələrinin fikrin təsir gücünün artmasında rolunu aydınlaşdırın. Cədvəldən istifadə edin.

Bədii təsvir və ifadə vasitələrinin işləndiyi cümlələr | Fikrin təsir gücünün artmasında onların rolu

7. Əsərdəki başlıca fikir - ideya, sizcə, nədir? Fikrinizi əsaslandırın. Cədvəldən istifadə edin.

Əsərin ideyası | Nə üçün belə düşünürsünüz?

####

#### E v d ə i ş

- #### Mövzulardan birini seçib təqdimata hazırlaşın:

  1. İşğaldan azad olmuş yurd yerlərimizə qayıdış.
  2. Qarabağın gələcəyini necə təsəvvür edirəm.

#### III dərs

#### T ə t b i q • M ü z a k i r ə • Y a r a d ı c ı i ş

1. Mövzulardan birini seçib işləyin.
   1. “Qarabağ müharibəsi incəsənətin digər növlərində” mövzusunda inşa.
   2. “Qarabağın sənət adamları” mövzusunda esse.
2. “İntiqam” hekayəsini Qarabağ müharibəsinə həsr olunmuş digər bir əsərlə (məsələn, E.Hüseynbəyli. “Firuzə qaşlı xəncər”, yaxud Z.Xəlil. “Sonuncu güllə”) müqayisə edin. Venn diaqramından istifadə edin.

####

#### E v d ə i ş

- Əsərdən seçdiyiniz parçanın ifadəli oxusuna hazırlaşın.