1

3. Qənaətlərinizin yaxın və ya oxşar olduğu yoldaşlarınızla birləşib kiçik qruplar yaradın, fikirlərinizi ümumiləşdirib təqdimata hazırlaşın.
4. Təqdimatlar əsasında fikir mübadiləsi və müzakirə aparın.
5. Hekayədən oxuduğunuz parçanı bitkin hissələrə ayırın, birinin məzmununu tərtib etdiyiniz plan əsasında yaradıcı danışın.

####

#### E v d ə i ş

a) Əsərin davamını (3-5-ci parçaları) evdə oxuyun.
b) Tanış olmayan sözlərin mənasını aydınlaşdırın.

#### II dərs

#### M ə z m u n ü z r ə i ş

1. Evdə oxuduğunuz parçaları bir daha nəzərdən keçirin.
2. Parta yoldaşınızla birlikdə həmin parçaların məzmununa aid suallar və onlara cavab hazırlayın.
3. Kiçik qruplarda birləşərək cavabları dəqiqləşdirin və ümumiləşdirin.
4. Təqdimat əsasında fikir mübadiləsi və müzakirə aparın.

#### • Bilik və bacarıqlarınızı tətbiq edin.

5. Əsərin hekayə janrında olduğunu təsdiq edən bir neçə cəhət yazın.
"Vətən yaraları" hekayədir, çünki...

6. Hekayədən seçdiyiniz cümlələrə bədii təsvir və ifadə vasitələri artırın. Cədvəldən istifadə edin.

Hekayədən seçilmiş cümlələr | Əlavə edilən bədii təsvir və ifadə vasitələri
Epitet | Təşbeh | Metafor | Metonimiya | Bədii sual | Mübaliğə

####

#### E v d ə i ş

- Kitabxanadan, internetdən topladığınız məlumat əsasında “Mir Cəlalın müharibəyə həsr etdiyi hekayələr” mövzusunda məruzə hazırlayın.

#### III dərs

#### T ə h l i l ü z r ə i ş

#### • Əsərin təhlilinə hazırlaşın.

1. Mətni oxuyun. Tapşırıqları yerinə yetirərkən ordakı fikirlərdən faydalanın.

İkinci Dünya müharibəsinin ən qızğın çağında qələmə alınan bu əsərdə geniş müharibə səhnələri verilməsə də, oxucuda ədalətsiz müharibəyə, onu törədənlərə qarşı güclü qəzəb, nifrət duyğusu oyanır. Əsərdə bir-birinə zidd olan iki aləm üz-üzə qoyulur: dinc həyat və müharibə. Dinc həyat yalnız əsgər xatirələrində mövcuddur: “Qapımızdan keçən su arxının başında oynardım, söyüd yarpaqlarından əsən xəfif küləklər daraq görməmiş saçaq kimi dolaşıq saçlarımı üzümə tökərdi”. Müharibə isə gerçək və amansızdır: “Güman edirdim ki, bu atılan güllələrdən biri də mənəm, gurultunu qoparan da mənəm, gündüzün boz və kəsif üfüqlərinə bir bayraq kimi açılıb-örtülən alov da mənəm”. Dinc həyatın, əziz xatirələrin, müqəddəs hisslərin qorunması istəyi hekayənin mahiyyətini, mənasını təşkil edir.

Əsərin oxunaqlı və təsirli olmasının bir mühüm səbəbi bədiiliyin imkanlarından məharətlə istifadə olunmasıdır. Bu ustalıq bədii təsvir və ifadə vasitələrinin (“hissiz sükut”, “məgər xəyal onları gətirib yetirə bilərmi?” və s.) işlənməsində özünü daha qabarıq büruzə verir. Əsərin üzərində müşahidələrinizi davam etdirin, mətnaltı mənalara diqqət yetirməklə yazıçının niyyətini, hekayənin bədiiliyini təmin edən vasitələri aşkara çıxarmağa çalışın.