Əsgər məktubunda quş səksəkəsi,
Əsgər məktubunda qaya təmkini.
Bir nişan həsrəti,
Bir toy həvəsi
Hər sətri keşikçi nidası kimi...
Əsgər məktubunun cavabı çətin,
Əsgər məktubunun cavabı asan.
Yetişməz əsgərə söz məhəbbəti,
Yetişməz, sözlərin əsgər olmasa.

#### I dərs

#### M ə z m u n ü z r ə i ş

1. Əsəri fərdi səssiz oxuyun.
2. İlkin təəssüratınızı siniflə bölüşün.
3. Aşağıdakı misralarda ifadə olunmuş fikirləri aydınlaşdırıb qısaca yazın.

Əsərdən nümunələr | Misralarda ifadə olunan fikri necə başa düşürəm?
Bir əsgər qəlbində qopan zümzümə Bir Vətən daşını isidəcəkdir. |
“İnamla, qeyrətlə qorunur Vətən. Bunlarsız silahlar lal-kardır”, - deyir. |
Əsgər məktubunda bir dağ göyərir - Ətək də Vətəndir, zirvə də Vətən. |
Əsgər məktubunda quş səksəkəsi, Əsgər məktubunda qaya təmkini. |
Əsgər məktubunun cavabı çətin, Əsgər məktubunun cavabı asan. Yetişməz əsgərə söz məhəbbəti, Yetişməz, sözlərin əsgər olmasa. |

4. Müəyyənləşdirdiyiniz bədii ifadə vasitələrinin növünü dəqiqləşdirin.

Bədii ifadə vasitələrinin işləndiyi misralar | Bədii ifadə vasitələrinin növü

5. Əsər barədə düşündüklərinizi ikihissəli gündəlikdə qeyd edin.

s.s. | Əsərdə diqqətimi daha çox cəlb edənlər | Bunun səbəbi

6. Kiçik qruplarda birləşərək hazırladığınız bütün cavabları dəqiqləşdirin, çıxardığınız nəticələrlə bağlı fikir mübadiləsi və müzakirə aparın.

####

#### E v d ə i ş

- “Şeir məndə hansı təəssürat yaratdı?” mövzusunda təqdimata hazırlaşın.