2
elə böyüyüb açıldı ki, sanki geniş bir meydandır. Ürəyində Allahı köməyə səslədi və bir anı belə itirmədən bıçağı, elə bil hardansa qüvvət almış əli ilə düşmənin kürəyinə elə sancdı ki, erməni heyvan kimi bağırıb üzü üstə düşdü. Sonra bıçağı kürəyindən çıxarmağa çox cəhd etdisə, bacarmadı. Kürəyindən qan fəvvarə vururdu. Axırda üzü üstə düşüb hərəkətsiz qaldı. Bıçaq düz ürəyinə sancılmışdı. Xəzangül donub qalmışdı. İnana bilmirdi ki, bu işi o tutub. Belə bir gücü o, haradan ala bildi! Bir azdan yaşlı erməni yüyürə-yüyürə içəri girdi:

- Levon, nə olub? - soruşdu.

Levonun kürəyinə sancılmış bıçaqla üzü üstə düşdüyünü görüb, bir anlığa özünü itirdi. Yoldaşına kömək eləyib kürəyinə sancılmış bıçağı çıxarmaq əvəzinə, bayıra

- Xəzangülün belə bir vəziyyətə düşməsinin səbəbini necə izah edərsiniz?

yüyürdü. Xəzangül isə daş heykəl kimi donub qalmışdı, heç nə duymur, heç nə eşitmirdi. Ağlamaqda davam edən körpəsinin səsinə də sanki biganə qalmışdı. Ancaq onu hiss etdi ki, əlində avtomat içəri girən qoca erməni onu nişan alıb atəş açdı. Bundan sonra araya sükut çökdü.
Yaşlı erməni Levonun yanına yüyürdü. Xəncəri onun kürəyindən çıxardı. Bütün üst-başı qana bulaşdı. Sonra Levonu nə qədər çağırdısa, ondan cavab çıxmadı. Ayağa qalxıb papağını çıxardı və xaç vurdu. Bir an keçmədi ki, ikinci bir güllə də açıldı. Lakin bu güllənin səsini Xəzangül daha eşitmədi.

#### I dərs

#### M ə z m u n ü z r ə i ş

1. Əsəri oxuyun (bunu fərqli formalarda həyata keçirə bilərsiniz).
2. İlkin təəssüratınızı siniflə bölüşün.
3. Parta yodaşınızla birlikdə mətnkənarı suallara cavab hazırlayın.
4. Hekayə haqqındakı təəssüratınızı və düşüncələrinizi ikihissəli gündəlikdə qeyd edin.

Əsərdə diqqətimi daha çox cəlb edənlər | Bunun səbəbi

5. Müəyyənləşdirdiyiniz bədii təsvir və ifadə vasitələrinin növünü dəqiqləşdirin. Cədvəldən istifadə edin.

Bədii təsvir və ifadə vasitələrinin işləndiyi cümlələr | Bədii təsvir və ifadə vasitələrinin növü

6. Kiçik qruplarda birləşib yerinə yetirdiyiniz bütün işlərin nəticələrini müzakirə edin, dəqiqləşdirmə və ümumiləşdirmə aparıb təqdimata hazırlaşın.
7. Gəldiyiniz nəticə ilə bağlı təqdimatlar əsasında fikir mübadiləsi və müzakirə aparın.

####

#### E v d ə i ş

- Əsəri hissələrə ayırın, birinin məzmununu iki formada - yığcam və geniş danışmağı öyrənin

#### II dərs

#### T ə h l i l ü z r ə i ş

#### • Əsərin təhlilinə hazırlaşın.

1. Mətni oxuyun. Tapşırıqları yerinə yetirərkən ordakı fikirlərdən faydalanın.

Hekayədə Qarabağ müharibəsinin ağır günlərindən biri təsvir edilir. Körpəsi ilə birlikdə amansız düşmənlə üzbəüz qalan yaralı Azərbaycan qadınının hiss və düşüncələri, bütövlükdə mənəvi aləmi,