3. Santyaqo obrazını səciyyələndirin. Cədvəldən istifadə edin.

Qocanın xarakterindəki başlıca cəhətlər | Yazıçının ona münasibəti | Digər obrazların ona münasibəti | Sizin ona münasibətiniz

4. Sizcə, yazıçı balıqçılara, onların taleyinə necə münasibət bəsləyir? Fikrinizi nümunələrlə əsaslandırın.
5. Əsərin ideya-məzmununun açılmasında daha mühüm hesab etdiyiniz epizod hansıdır? Fikrinizi əsaslandırın.
6. Əsərdəki başlıca fikri - ideyanı müəyyənləşdirin. Cədvəldən istifadə edin.

Əsərin ideyası nədir? | Nə üçün belə düşünürsünüz? | Əsərdə bunu təsdiq edən nümunələr
Həyatda uğur qazana bilməyənlər başqalarının amansız rəftarına məruz qalırlar. |  |
İnsan daim təbiətdən qüdrətli olduğunu sübut etmək məcburiyyətindədir. |  |
Böyük mənəvi güc, qüdrət tələb edən mübarizə uğurun əsasıdır. |  |
Həyatda sənə inanan bircə nəfər varsa, yaşamağa, mübarizə aparmağa dəyər. |  |

####

#### E v d ə i ş

- #### Mövzulardan birini seçib təqdimata hazırlaşın.

  1. Qoca balıqçının məğlub olmamasının səbəbini nədə görürəm?
  2. Əsər məni nə üzərində düşünməyə sövq etdi?

#### IV dərs

#### T ə t b i q • M ü z a k i r ə • Y a r a d ı c ı i ş

1. #### Müzakirə edin:

   1. Qoca balıqçının tutduğu nəhəng balığı sahilə çıxarmaq cəhdini adi inadkarlıq saymaq olarmı?
   2. Əsərdəki hansı epizod qoca balıqçının xarakterini öyrənmək üçün daha əhəmiyyətlidir?
   3. Santyaqonun xarakteri üçün ən uğurlu söz və ifadələr hansılardır?
   4. Qoca balıqçını tanış olduğunuz hansı ədəbi qəhrəmanla müqayisə edə bilərsiniz
2. Aşağıdakı fikir əsasında debat təşkil edin: “İnsan övladı məğlubiyyət üçün yaranmayıb. Onu məhv etmək olar, məğlub eləmək olmaz”.
3. Tapşırıqları fərdi olaraq yerinə yetirin.
   1. Əsərdə povest janrına xas olan hansı cəhətləri göstərə bilərsiniz?
   2. Əsəri oxuduğunuz bir hekayə ilə növ və janr baxımından müqayisə edin. Venn diaqramından, yaxud müqayisə cədvəlindən istifadə edin.

####

#### E v d ə i ş

- #### Mövzulardan birini seçib işləyin.

  1. “Qoca balıqçının sonrakı taleyini necə təsəvvür edirəm?” mövzusunda təqdimata hazırlaşın.
  2. Qarşısına qoyduğu məqsəd uğrunda yorulmadan çalışan, mübarizə aparan insanlardan kimi tanıyırsınız? Onunla bağlı düşüncələrinizi siniflə bölüşün.