#### L Ü Ğ Ə T

A
Ağı - 1. zəhər; 2. yas yerində söylənən yanıqlı sözlər
Alaçıq - çubuqlardan qurulub üstü keçə ilə örtülən köçəri mənzili, çadır
Aləmi-xəyalat - xəyallar aləmi
Artel - şirkət, birləşmə, təsərrüfat birliyi
Aş - calaq, burada güc, qüvvət almaq deməkdir
Aşıq - uşaqların aşıq-aşıq oyununda işlətdikləri (adətən, qoyunun diz qapağından çıxarılan) sümük
Aşina - dost, yaxın yoldaş
Aşiyan - məskən, sığınacaq
B
Badya - içinə süd sağmaq, yaxud maye tökmək üçün misdən, saxsıdan və s. düzəldilən altı gen böyük qab
Bağ ata - xalq yazıçısı İ.Hüseynov yazır ki, “Boq” yox, “Bağ” olmalıdır. Türklərin fikrincə, Bağ ata İstanbul şəhərinin yaxınlığındakı kiçik bir evdə yaşamışdır.
Bana (türkcə) - mənə
Barigah - 1. imarət. 2. böyük bir şəxsin hüzuru
Bardaq - saxsı su qabı
Başaq - biçin zamanı yerə tökülən sünbül qırıntıları
Beyət etmək - tabe olmaq, hakimiyyətini qəbul etmək
Bəhri-biaman - amansız dəniz
Bəşəriyyət - burada: insanlar
Bəla bəhri - bəla dəryası, qəm dənizi
Bərgiz - işığınız, elektrikiniz
Bəyan etmək - bildirmək
Bəyaz - ağ
Bəzmi-istirahət - istirahət məclisi
Biixtiyar - ixtiyarsız, qeyri-iradi, özündən asılı olmayaraq
Bilfel -1) işdə; 2) indi, hələ, hələlik; 3) həqiqətən, həqiqətdə, doğrudan
Binə - burada: təməlini qoymaq
Bişəkk - şəksiz, şübhəsiz, yəqin, əlbəttə
Bulama - təzə doğan sağmal heyvanların ilk günlərdə sağılan südü
C
Cadə - böyük yol, baş küçə, işlək yol
Came - böyük məscid
Cəhrə - yun əyirmək üçün əl ilə işlədilən sadə alət
Civar - ətraf, yaxın yerlər, ətraf yerlər
Ç
Çərəkə - keçmişdə ərəb əlifbasını öyrənmək üçün dərslik
• • •