2

Meşəbəyi yavaşca qalxıb tapqırları açdı. Sonra yüyəni ürgənin başından çıxartdı. Yəhəri belinə şələləyib yalnız onun bələd olduğu, el yolundan uzaq, xəlvət cığırla addımladı...

Külək başlamışdı. Meşə xışıldayırdı. Meşəbəyinin üstünə xəzəl yağırdı. Boynuna, qoyun-qoltuğuna soyuq yarpaqlar dolurdu. O isə heç nəyə əhəmiyyət vermir, gözlərini qaranlıqda bozaran dar cığırdan çəkmədən ağır-ağır, yorğun-yorğun addımlayırdı.

Meşədən çıxanda o, ömründə birinci dəfə bərk yorğunluq hiss etdi. Vaxtı keçmiş qoca kimi hıqqıldayıb, yəhəri belindən endirdi, yerə qoyub üstündə oturdu. Sonra çevrilib çiyni üstündən geriyə, meşənin səsinə qulaq asdı.

- Belə-belə işlər, ay göy ürgə... Belə-belə işlər, ay meşəbəyi Mirqasım...

#### I dərs

#### M ə z m u n ü z r ə i ş

1. Əsərin birinci parçasını oxuyun. Proqnozlaşdırılmış oxunu seçsəniz, həmin parçada müəyyənləşdirdiyiniz hər hissənin sonunda fərdi olaraq cədvəldə qeydlər etməlisiniz.

Əsərin hissələri | Sizcə, nə baş verə- cək? Hadisələr necə davam edəcək? | Nə üçün belə düşünür- sünüz? Nəyə əsaslanır- sınız? | Nə baş verdi? Hadi- sələr necə davam et- di?
1 | 2 | 3 | 4
I hissə |  |  |
II hissə |  |  |

2. Hər hissənin oxusundan sonra qeydləriniz və yeni hissə ilə bağlı ehtimallarınız barədə parta yoldaşınızla fikir mübadiləsi aparın.
3. Oxuduğunuz parçanın məzmununa aid üçdən az olmayaraq sual və onlara cavab hazırlayın.
4. Müəyyənləşdirdiyiniz bədii təsvir və ifadə vasitələrinin növünü dəqiqləşdirib cədvəldə qeyd edin.

Bədii təsvir və ifadə vasitələrinin işləndiyi cümlələr | Bədii təsvir və ifadə vasitələrinin növü

5. Kiçik qruplarda birləşib yerinə yetirdiyiniz bütün işlərin nəticələrini müzakirə edin, dəqiqləşdirmə və ümumiləşdirmə aparın.
6. Təqdimat əsasında qənaətlərinizlə bağlı fikir mübadiləsi və müzakirə aparın.
7. Üzərində işlədiyiniz parçanı hissələrə ayınb, birinin məzmununu tərtib etdiyiniz plan əsasında geniş danışın.

####

#### E v d ə i ş

1. Hekayənin ardını (2-ci parça) oxuyun.
2. Tanış olmayan sözlərin mənasını aydınlaşdırın.

#### II dərs

#### M ə z m u n ü z r ə i ş

1. Evdə oxuduğunuz parçanı bir daha nəzərdən keçirin. Parta yoldaşınızla birlikdə məzmununa aid üçdən az olmayaraq sual və onlara cavab hazırlayın.
2. Hekayənin məzmununa daha çox uyğun gələn müdrik sözləri müəyyənləşdirin. Fikrinizi əsaslandırın:
   1. At ölər, nalı qalar, igid ölər, namı qalar.
   2. Namərdə tuş gələnin işi düyünə düşər.
   3. Qarı düşmən dost olmaz.
   4. At oğurlanandan sonra axur nəyə gərək.
   5. Atı atın yanında bağlasan, rəngini götürməsə də, xasiyyətini götürər.