Kələf - yumru şəkildə sarınmış sap, iplik, məftil və s.; yumaq
Kəsif - burada: tutqun
Köməşmək - donmaq
Köşk - bağ-bağça içində tikilmiş bəzəkli ev; imarət
Kövşən - taxıl əkilən yer, zəmi
Kurşun (türkcə) - qurşun: tüfəng və tapança gülləsi
Kuzə - darboğazlı saxsı su qabı, bardaq
Q
Qarayağız - əsmər, qarabuğdayı
Qayi xan - Oğuz xan oğlu Gün xanın oğludur. Oğuzların Bozox qolundan olan Qayı boyunun əcdadı hesab olunur.
Qəlbi - yüksək, hündür
Qəlpə - bərk bir şeyin qopub parçalanmış hissəsi
Qəndil - asma lampa
Qırov - payızın axırlarında soyuqlar düşəndə gecələr yerə, yarpaqlara qonan qar kütləsi, şehin donmuş zərrələri
Qolfstrim - Atlantik okeanında isti cərəyan, axm
Qovzanmaq - burada: qalxmaq
Quzğun dəniz - Xəzər dənizinin keçmiş adı
L
Labüd - yerinə yetirilməsi, icrası vacib olan, zəruri olan; mütləq
Lacivərd - mavi
Laübalı - etinasız, laqeyd, heç bir şeyə əhəmiyyət verməyən
Lektoriya - mühazirə zalı
M
Mabeyn - burada: ətrafında olan, müşayiət edən yaxın adamlar
Mehrab - məscidlərin qiblə tərəfindəki divarında oyuq yer; namaz qılınarkən insanların üz çevirdikləri yer
Meynə - üzüm tənəyi
Məhrəm - çox yaxın adam, sirdaş
Məhzun - hüznli, həzin, kədərli, qəmli
Məlal - ürək sıxıntısı
Mərcan - burada: daşlaşmış dəniz heyvanının çöküntüsündən hazırlanan bəzək əşyası, boyunbağı
Məs (məst) - dəridən və ya başqa yumşaq materialdan tikilən yüngül ayaqqabı
Məsrur - şən, şad, sevincli
Məsum - günahsız; heç bir günahı, qəbahəti olmayan
Mətanət - burada: möhkəmlik, sabitlik
Məzhəkə - gülməli danışıq, hərəkət, oyun
Mövüz (mövüc) - qurudulmuş üzüm
Mitralyoz - pulemyot
Möhnət - dərd, qəm
Munis - mehriban, istiqanlı
Müamilə - borcun əvəzində alınan faiz, sələm
Mübaşir - İranda kəndi idarə etmək üçün mülkədarın təyin etdiyi adam
Müməssil - 1) təmsil edən; 2) nümayəndə
Münəvvər - burada: ziyalı