Sən ki dərd verdin, oğul, sənə gülüş verənə,
Oğul demərəm sənə!
Deyirəm ki, o boyu, buxunu qaytar geri!
Deyirəm ki, varını, yoxunu qaytar geri!
Qaytar onun borcunu,
Gülüşünü, adını, sözünü qaytar geri!
Qaytar ana borcunu,
O borc sənin özünsən, özünü qaytar geri!

#### I dərs

#### M ə z m u n ü z r ə i ş

1. Əsəri oxuyun (bunu fərdi səssiz oxu, səsli oxunun dinlənilməsi və s. şəkildə yerinə yetirə bilərsiniz).
2. İlkin təəssüratınızı siniflə bölüşün.
3. Misralarda ifadə olunmuş fikri aydınlaşdırıb qısaca yazın.

Bir gözəl, bir sevimli oğul böyütdü ana, Ürəyində ağlayıb, gülmək öyrətdi ona. |
Ana məktub yazdı ki: “Yanıltma gümanımı, Pul nədir, pul deyirsən, göndərərəm canımı”. |
Qaytarsan o sözləri, sözsüz bir lal olarsan, Qaytarsan o yerişi, yerindəcə qalarsan. |
Qaytar ana borcunu, O borc sənin özünsən, özünü qaytar geri! |

4. Şeir haqqındakı təəssüratınızı, düşüncələrinizi ikihissəli gündəlikdə qeyd edin.

Əsərdə diqqətimi daha çox cəlb edənlər | Bunun səbəbi

5. Müəyyənləşdirdiyiniz bədii təsvir və ifadə vasitələrinin növünü dəqiqləşdirib cədvəldə qeyd edin.

Əsərdə işlənmiş bədii təsvir və ifadə vasitələri | Onların növü

6. Kiçik qruplarda birləşib yerinə yetirdiyiniz bütün işlərin nəticələrini müzakirə edin, dəqiqləşdirmə, ümumiləşdirmə aparıb təqdimata hazırlaşın.
7. Təqdimat əsasında fikir mübadiləsi və müzakirə aparın.

####

#### E v d ə i ş

- #### Mövzulardan birini seçib təqdimata hazırlaşın.

  1. Şeir ana-övlad münasibətləri haqqında düşüncələrimə nə əlavə etdi?
  2. Sinifdə əsərlə bağlı hansı mövzuda müzakirə aparılmasını təklif edərdim?