2

Həmin qanuna görə, ən dərdli, ən həzin əsərini - "Heydərbabaya salam”ı Şəhriyar öz ana dilində - türkcə yazdı ”.

Tənqidçinin fikrinə haqq qazandırmaq olarmı? Nə üçün?
b)
Tənqidçi Bəkir Nəbiyev yazır: “Xalq həyatının təsviri "Heydərbabaya salam”əsərində o qədər təbii, səmimi və səciyyəvi cəhətləri ilə verilir ki, oxucu əsərin obrazları ilə birlikdə, az qala, həmin həyatı yaşayan adamlardan birinə çevrilir” .

Siz bu barədə nə düşünürsünüz? Fikrinizi əsaslandırın.

c)
Azı iki mənbədən seçdiyiniz material əsasında poemanın xalq həyatı ilə sıx bağlı olduğunu əsaslandırın.
d)
Poema ilə bağlı doğru hesab etdiyiniz fikirləri müəyyənləşdirin və əsərdən onları təsdiq edən nümunələr seçib yazın.

Əsərlə bağlı fikirlər | Bu fikirləri təsdiq edən nümunələr
Xalqın taleyində sarsıdıcı rol oynayan faciəvi hadisələrə işarə edilmişdir. |
Şair dövlətin farslaşdırma siyasətinə etiraz edir. |
Milli azadlıq mübarizəsinə gizli çağırış əksini tapmışdır. |
Şair Azərbaycanın ikiyə bölünməsinə etiraz səsini ucaldır. |
Kəndli uşaqlarının təhsil ala bilməməsindən doğan təəssüf hissi əks olunmuşdur. |

e)
Poemanın məzmunu ilə səsləşən atalar sözlərini müəyyənləşdirin. Seçiminizi əsaslandırın.

Atalar sözləri | Nə üçün elə düşünürəm
Vətənə gəldim, imana gəldim. |
El igidləri ilə tanınar. |
El bir olsa, dağ oynadar yerindən. |
Vaxt atlı, biz piyada. |
Mərd igidlər süfrə açar, ad alar. |
Vətəni yadına düşən qərib ağlamasın, neyləsin? |

2. Poemadan seçdiyiniz bir, yaxud iki bəndin ifadəli oxusuna hazırlaşın.
   1. Əvvəlcə ifaçılıq vəzifəsini - dinləyicilərə nə çatdıracağınızı aydınlaşdırın.
   2. Sonra parçanın oxusunda səsinizin alacağı çalarları dəftərinizdə (mətnin kənarında) yazın.
   3. Fasilələrin yerini, məntiqi vurğulu sözləri, səsin sürətini, ucalığını və s. müəyyənləşdirib şərti işarələrlə göstərin.
3. İfaları dinləyib münasibət bildirin.

####

#### E v d ə i ş

- “Poema Cənubi Azərbaycanda yaşayan soydaşlarımızın həyatı barədəki təsəvvürümə nə əlavə etdi?” mövzusunda təqdimata hazırlaşın.