#### I dərs

#### M ə z m u n ü z r ə i ş

1. Şeiri fərdi səssiz oxuyun.
2. İlkin təəssüratınızı siniflə bölüşün.
3. Əsər haqqındakı hiss və düşüncələrinizi ikihissəli gündəlikdə qeyd edin.

s.s. | Əsərdə diqqətimi daha çox cəlb edənlər | Bunun səbəbi

4. Eyni, yaxud oxşar fikirdə olduğunuz yoldaşlarınızla kiçik qruplarda birləşib qənaətlərinizi bölüşün.
5. Çıxardığınız nəticələr barədə təqdimatlar etməklə fikir mübadiləsi və müzakirə aparın.

#### • Bilik və bacarıqlarınızı tətbiq edin.

6. Şeirdə müəyyənləşdirdiyiniz bədii təsvir və ifadə vasitələrini cədvəldə qeyd edin.

Şeirdə işlənmiş bədii təsvir və ifadə vasitələri
Bədii təsvir vasitələrinin işləndiyi misralar | Bədii ifadə vasitələrinin işləndiyi misralar

7. Hansı bənddəki qafiyələri daha uğurlu hesab edirsiniz? Seçiminizi əsaslandırın. Cədvəldən istifadə edin.

Seçilmiş bənd (həmqafıyə sözlərin altından xətt çəkin) | Qafiyələri daha uğurlu hesab etməyinizə səbəb nədir?

####

#### E v d ə i ş

- “Əsər məndə hansı hiss və düşüncələrin yaranmasına səbəb oldu?” mövzusunda təqdimata hazırlaşın.

#### II dərs

#### T ə h l i l ü z r ə i ş

#### • Əsərin təhlilinə hazırlaşın.

1. Mətni oxuyun. Tapşırıqları yerinə yetirərkən ordakı fikirlərdən faydalanın.

Milli dövlətimizin rus işğalçıları tərəfindən devrilməsi, ölkəmizin müstəqilliyinə qəsd edilməsi vətənini sonsuz məhəbbətlə sevən A.İldırımı sarsıtdı. Azadlıq ideyalarının carçısı olan şair təqiblərə məruz qaldı, vətənindən sürgün edildi. Türkiyəyə sığınan sənətkar əsir vəziyyətə düşən doğma yurdunu - Azərbaycanı vəsf etməkdən usanmadı. Qürbətdə yaratdığı bütün əsərlərində vətən həsrəti, doğma yurdun müstəqilliyi, azadlığı ideyaları öz əksini tapdı. Həmin dövrdə yazılmış “Əsir Azərbaycanım” şeirində bir çox mətləblərə toxunulmuşdur. Əsərin üzərində müşahidələrinizi davam etdirin, öz vətəninə müraciət edən şairin kədərli, yaslı olmasının səbəblərini aydınlaşdırmağa çalışın.

Şeirin dilindəki ahəngdarlığı, axıcılığı elə ilk misralardan hiss etdiniz. Şairin buna hansı vasitələrlə nail olduğunu müəyyənləşdirin, bədii təsvir və ifadə vasitələrinin nə məqsədlə işləndiyini açıqlamağa səy edin.

#### Araşdırın • Fikirləşin • Cavab verin

2. Şeir hansı mövzuda yazılmışdır? Şairin bu mövzuya müraciət etməsinə səbəb nədir?
3. Şairi narahat edən başlıca problem, sizcə, nədir? Cədvəldən istifadə edin.

Şairi narahat edən başlıca problem nədir? | Bu problemin həlli yolu şeirdə göstərilibmi?

4. Şair vətənini azad, müstəqil görəcəyinə ümid edirmi? Nə üçün?
5. Şeirin bədii təsir gücünün artması üçün hansı vasitələrdən istifadə edilmişdir? Fikrinizi əsərdən gətirdiyiniz nümunələrlə əsaslandırın. Cədvəldən istifadə edin.

Şeirin bədii təsir gücünün artması üçün istifadə edilən vasitələr | Bunun nümunələrlə əsaslandırılması

6. Şeirdəki başlıca fikir - ideya, sizcə, nədir? Cədvəldən istifadə edin.

Şeirin əsas ideyası | Nə üçün belə düşünürsünüz?

####

#### E v d ə i ş

- Şeiri əzbərləyin.