2

#### III dərs

#### T ə t b i q • M ü z a k i r ə • Y a r a d ı c ı i ş

1. Çinar” şeirini bir daha nəzərdən keçirin.
2. Parta yoldaşınızla birlikdə tapşırıqları yerinə yetirin:
   1. Tanış olmayan sözlərin mənasını dəqiqləşdirin.
   2. Bədii təsvir və ifadə vasitələrini müəyyənləşdirin.

Rəsul Rza

#### ÇİNAR

Gecə keçmiş, ulduzlar ağ, göy qara!
Söykənmişəm qocaman bir çinara.
Bir yanımda ömür kimi axır su,
Qaçmış bu gün təbiətin yuxusu.
Budaqlarda sərin yelin xoş səsi,
Yarpaqların həzin-həzin nəğməsi.
Ürəyim bir qanadlanmış quş kimi
Hey çırpınır təsəllisiz, əsəbi.
Hündür çinar budaq atmış, qol atmış
Öz ömründə çox əsrlər qocaltmış.
Görkəmində qarlı dağlar vüqarı,
Başı bütün ağaclardan yuxarı.
Tufan qopar, yağış yağar, qar tökər;
Od qamçılı ildırımlar göy sökər.
Bəzən çayda daşlar daşı qovalar.
Seldə gedər göy çəmənlər, ovalar.
Yarğan yarar sinəsini dağların.
Sular oyar binəsini dağların.
Karvan çəkər göydə qara buludlar,
Çovğun gələr, şaxta kəsər, buz donar.
Xan çinarım əyməz məğrur başını,
Kimsə bilməz xan çinarın yaşını.
Gecə qara, durdum, düşündüm bir az,
Dedim, nədən ulu çinar yıxılmaz?
Birdən çinar dilə gəldi, dedi: “Bax!
Bu torpaqda dərindən kök salaraq
Hər tərəfə uzatmışam qolumu,
Övladlarım bürüyüb sağ-solumu.
Belə məğrur dayanmağa haqlıyam,
Mən kökümlə bu torpağa bağlıyam”.
Kiçik qruplarda birləşərək aşağıdakı tapşırıqları yerinə yetirin.
1. Şeirin məzmununa aid üçdən az olmayaraq sual və onlara cavab hazırlayın.