2

####

#### E v d ə i ş

1. Əsərin ardını (ikinci parça) oxuyun.
2. Tanış olmayan sözlərin mənasını aydınlaşdırın.

#### II dərs

#### M ə z m u n ü z r ə i ş

1. Evdə oxuduğunuz parçanı bir daha nəzərdən keçirin.
2. Parta yoldaşınızla birlikdə məzmuna aid üçdən az olmayaraq sual və onlara cavab hazırlayın.
3. Əsərlə bağlı hiss və düşüncələrinizi ikihissəli gündəlikdə qeyd edin.

Əsərdə diqqətimi daha çox cəlb edənlər | Bunun səbəbi

4. Müəyyənləşdirdiyiniz bədii təsvir və ifadə vasitələrinin növünü dəqiqləşdirin. Cədvəldən istifadə edin.

Bədii təsvir və ifadə vasitələrinin işləndiyi cümlələr | Bədii təsvir və ifadə vasitələrinin növü

5. Əsərin hekayə janrında olduğunu nümunələrlə əsaslandırıb qısaca yazın.
6. Kiçik qruplarda birləşib yerinə yetirdiyiniz bütün işlərin nəticələrini müzakirə edin, dəqiqləşdirmə, ümumiləşdirmə aparmaqla təqdimata hazırlaşın.
7. Gəldiyiniz nəticələrlə bağlı təqdimat əsasında fikir mübadiləsi və müzakirə aparın.

####

#### E v d ə i ş

- Hekayədən seçdiyinz hissənin məzmununu tərtib etdiyinz plan əsasında iki formada - yığcam və yaradıcı nağıl etməyə hazırlaşın.

#### III dərs

#### T ə h l i l ü z r ə i ş

#### • Əsərin təhlilinə hazırlaşın.

1. Mətni oxuyun. Tapşırıqları yerinə yetirərkən ordakı fikirlərdən faydalanın.

İlk qələm təcrübələrindən oxucuların rəğbətini qazanan Elçinin əsərləri çox vaxt adi mövzularda olur. Yaratdığı ədəbi qəhrəmanları da, əksər hallarda, sadə insanların arasından seçir. Amma bu adi mövzular oxucuların diqqətini ən mühüm həyati, ictimai-siyasi problemlərə çəkməkdə yazıçıya mane olmur. Eləcə də sadə adamların mənəvi-əxlaqi keyfiyyətlərinin ustalıqla təqdimi bütöv bir cəmiyyət barədə aydın təsəvvür yaradır. “Talvar” hekayəsinin qəhrəmanı Əliabbas kişi də sadə peşə adamı olub, ömrünü zəhmətlə keçirmişdir. Adi bir əhvalat - xartutun parçalanması çoxsaylı ailə üzvlərinin, eləcə də məhəllədəki insanların Əliabbas kişiyə münasibətini daha qabarıq üzə çıxarır. Məlum olur ki, Əliabbas kişi ömrünü hədər yaşamamışdır. Onun ömrünü mənalı edən nədir? Yazıçı xartutun ömrünün sonu ilə Əliabbas kişinin ömrünün sonu arasında hansı əlaqə görür?

Əsərin üzərində müşahidələrinizi davam etdirin, yazıçının oxucuya çatdırmaq istədiyi bu mətləbləri aydınlaşdırmağa çalışın. Elçinin yaradıcılığı ilə bağlı aşağıdakı qəbildən məlumat toplamağa çalışın. Bu, tapşırıqları daha səmərəli yerinə yetirməyinizə imkan yaradacaqdır.

“Elçində bədii idrak duyğusu güclü və cəlbedicidir. Müxtəlif əhvali-ruhiyyəli, müxtəlif fərdi həyat yolları keçən adamların mənəvi aləminə eyni zamanda dərindən nüfuz etmək qabiliyyəti onun yazıçılıq istedadının ən qüvvətli cəhətidir. Onun müxtəlif sənət sahibləri olan obrazları nəinki mənəvi-əxlaqi keyfiyyətləri, arzuları, əməlləri, həm də peşələrinə və yaşlarına görə də qocası qoca, cavanı cavan, uşağı uşaq kimi inandırıcıdır, realdır”.

M.C.Cəfərov

#### Araşdırın • Fikirləşin • Cavab verin

2. Əsər hansı mövzuda yazılmışdır? Sizcə, yazıçının diqqəti cəlb etmək istədiyi başlıca problem nədir? Fikrinizi əsaslandırın.