#### I dərs

#### M ə z m u n ü z r ə i ş

1. Şeiri oxuyun (bunu fərqli formalarda həyata keçirə bilərsiniz).
2. İlkin təəssüratınızı siniflə bölüşün.
3. Misralarda ifadə olunmuş fikri aydınlaşdırıb qısaca yazın.

Mən bilirəm: dərdlərini yumruğunda sıxacaqsan. Sən bu dibsiz cəhənnəmdən çıxacaqsan... Üzü ağsan. Nurlu dağsan... zülmət dağı devirəcək, yıxacaqsan. Boğazından yapışanı boğmalısan, boğacaqsan. |
Nə Bağ Ata əfsanədir, nə Nizami, nə də Babək. Gözlərinə Nəiminin, Nəsiminin şəklini çək. Həqiqəti dəfn eləmək istəyənlər gəbərəcək. Bağrı yanmış Qarabağım bir də qalxıb göyərəcək. |
İnan mənə: əbədisən, ey bəşərin haqq bayrağı, Batan, çıxan Günəşimsən, Odər yurdu, Od torpağı! |
Alaq düşmən caynağından Sırxavəndi, Canyatağı. Yatağım yox, otağım yox, varlığımsan, Od torpağı. |
Qudurğanlar dinc durmasa, Daşqın, Tufan olasıyam. Yırtıcılar dünyasını burulğana salasıyam. |
Qaranlıqda oğru kimi yurda gecə girdi onlar, Ulduzları güllələyib göydən yerə sərdi onlar. Beşiklərdən tər qönçəni, ilk nübarı dərdi onlar, Çocuqlara əmzik deyil, od lüləsi verdi onlar. |
Yadda saxla, qoca tarix, mən Türk oğlu Ulutürkəm. Əhrimənlər qarşısında sanma çökəm, boyun bükəm. Bircə kişi qalsam belə, güman etmə, yalqız, təkəm. Mən - dünənəm, mən - bugünəm, gələcəyəm, yerəm-göyəm. Həzrət Əli qılıncıyam, oddan gərək bir qın geyəm. Kəsib keçəm xəyanəti, cinayəti, alçaqlığı. |
Altı milyard insanlığam, qarı düşmən, sənsə təksən. Zəhər saçan bir əfisən, tor quran bir hörümçəksən, Təpiyimin altındaca gəbərəcək, öləcəksən. |

4. Bədii təsvir və ifadə vasitələrinin növünü müəyyənləşdirib yazın. Fikrinizi əsaslandırın.

Bədii təsvir və ifadə vasitələrinin işləndiyi cümlələr | Bədii təsvir və ifadə vasitələrinin növü (nə üçün belə düşünürsünüz?)
Sənsən həsrət gözlərimin həm qarası, həm də ağı. |
Nurlu dağsan... zülmət dağı devirəcək, yıxacaqsan. |
Bağrı yanmış Qarabağım bir də qalxıb göyərəcək. |
Mən - dünənəm, mən - bugünəm, gələcəyəm, yerəm-göyəm. |
Zəhər saçan bir əfisən, tor quran bir hörümçəksən. |

5. Əsərlə bağlı doğru fikirləri müəyyənləşdirib, münasibət bildirin.
   1. Əsərdə Azərbaycanın qələbəsinə inam hissi ifadə olunub.
   2. Qarabağ uğrunda şəhid olanların qisasını almağa çağırış əksini tapıb.
   3. Qarabağ dəhşətlərini, faciələri unutmamaq tövsiyə olunub.
   4. Müstəqilliyimizin, azadlığımızın qəsdinə duranlara nifrət ifadə edilib.
   5. Digər xalqlara kömək məqsədi ilə müraciət olunub.