Vətən əcdadımızın mədfənidir,
Vətən övladımızın məskənidir.
Vətəni sevməyən insan olmaz,
Olsa, ol şəxsdə vicdan olmaz!

2. Kiçik qruplarda birləşərək şeirin məzmununa aid suallar hazırlayın və onlara cavab yazın.
3. Sualları və onlara hazırladığınız cavabları təqdimat əsasında müzakirə edin.
4. Şeirin məzmununu mənimsədiyinizə əmin olduqdan sonra ideyasını müəyyənləşdirin.
5. Şeiri S.Rüstəmin “Təbrizim” əsəri ilə hansı xüsusiyyətlər üzrə (mövzu, problem,janr, ideya, vəzn) müqayisə edəcəyinizi müəyyənləşdirin.
6. Müqayisənin nəticəsini cədvəldə qeyd edin.

Hansı xüsusiyyətlər üzrə müqayisə olunurlar? | S.Rüstəm. “Təbrizim” | A.Səhhət. “Vətən”

7. A.Səhhətin “Vətən” şeirinin ilk üç beytinin (aşağıdakı cədvəldə yerləşdirilmiş nümunə işinizi asanlaşdıracaqdır) ifadəli oxusunu hazırlayın. Əsər əruz vəzninin rəməl bəhrində yazılmışdır. Bu bəhrin üçtəfıləli növündə olan şeirin oxusunda hər təfıləyə uyğun olan misra bölümünün bütöv ifasına çalışın. Lakin bu, misranın oxusundakı bütövlüyə, ahəngdarlığa mane olmamalıdır.
   İfaçılıq vəzifəsini (dinləyicilərə nəyi çatdıracağınızı), səsinizin alacağı çalarları, sürətini, ucalığını və s. müəyyənləşdirin. Unutmayın ki, şeirin məzmunundan asılı olaraq, səsiniz fərqli çalar (qürur, təntənə, qətiyyət və s.) qazanacaqdır.

FA’ilAtün | Fə’ilAtün | Fə’ilün
Könlümün sev | gili məhbu | bu mənim
Vətənimdir, | vətənimdir, | vətənim.

8. İfaları dinləyib müzakirə edin.

####

#### E v d ə i ş

- Kitabxana və ya internetdəki mənbələrdən S.Rüstəmin “Cənub şeirləri” haqqında məlumat toplayın, təqdimata hazırlaşın.