#### III dərs

#### T ə h l i l ü z r ə i ş

#### • Əsərin təhlilinə hazırlaşın.

1. Mətni oxuyun. Tapşırıqları yerinə yetirərkən ordakı fikirlərdən faydalanın.

Türkiyə və türklər barədə geniş məlumatı olan Y.V.Çəmənzəminli XX yüzilliyin əvvəllərində bu ölkənin başının üstünü almış təhlükənin böyüklüyünü, xalqın üz-üzə qaldığı məhrumiyyətlərin ciddiliyini, vətənin müstəqilliyini, azadlığını qorumaq üçün vətəndaşların göstərdiyi ağlagəlməz igidliyi kiçik bir hekayədə - “Zeybək qızı”nda əks etdirə bilmişdir. Əsər diqqəti dərhal cəlb edir və maraqla oxunur. Böyük bir ərazisi işğal olunmuş ölkənin və onun insanlarının vəziyyətini təsəvvür etmək oxucu üçün çətin olmur. Midhəd əfəndi obrazı isə oxucuya güclü təsir edir, onun hiss və düşüncələrinə şərik çıxmamaq mümkün deyil... Əsərin üzərində müşahidələrinizi davam etdirin, bütün bunlara yazıçının necə, hansı bədii vasitələrlə nail olduğunu aydınlaşdırmağa çalışın.

#### Araşdırın • Fikirləşin • Cavab verin

2. Sizcə, yazıçının bu mövzuya müraciət etməsinə səbəb nədir?
3. Midhəd əfəndi obrazını səciyyələndirin. Cədvəldən istifadə edin.

Midhəd əfəndi obrazı
Onun xarakterindəki başlıca cəhətlər | Müəllifin bu obraz haqqındakı mühakimələri | Sizin bu obraza münasibətiniz

4. Zeybək qızı obrazını səciyyələndirin. Cədvəldən istifadə edin.

Zeybək qızı obrazı
Onun xarakterindəki başlıca cəhətlər | Midhəd əfəndinin bu obraz haqqındakı mühakimələri | Müəllifin bu obraz haqqındakı mühakimələri

5. Əsərdə qaldırılan başlıca problem, sizcə, nədir? Cədvəldən istifadə edin.

Əsərdə qaldırılan başlıca problem | Problemin həllini müəllif nədə görür? | Problemin həlli barədə siz nə düşünürsünüz?

6. Əsərdəki konflikti müəyyənləşdirin. O, təbiidirmi? Cədvəldən istifadə edin.

Əsərdəki başlıca konflikt | Onu təbii, inandırıcı sayırsınızmı?

7. Əsərdəki başlıca fikir - ideya, sizcə, nədir? Cədvəldən istifadə edin.

Əsərin əsas ideyası | İdeyanın açılmasında daha əhəmiyyətli olan söz, ifadə və cümlələr

####

#### T ə t b i q • M ü z a k i r ə • Y a r a d ı c ı i ş

“Zeybək qızı” hekayəsini milli azadlıq mövzusunda oxuduğunuz bir əsərlə müqayisə əsasında müzakirə aparın.

####

#### E v d ə i ş

- Mövzulardan birini seçib işləyin.
  1. “Milli azadlığa, müstəqilliyə qovuşmağın üstünlüyünü nədə görürəm?” mövzusunda təqdimata hazırlaşın.
  2. “Y.V.Çəmənzəminlinin “Zeybək qızı” hekayəsində milli azadlıq hərəkatının təsviri” mövzusunda təqdimata hazırlaşın.