1

####

#### E v d ə i ş

- Müxtəlif mənbələrdən (kitabxana, internet və s.) topladığınız məlumat əsasında “Ədəbiyyatımızda ana obrazı” mövzusunda təqdimata hazırlaşın.

#### III dərs

#### T ə t b i q • M ü z a k i r ə • Y a r a d ı c ı i ş

1. Ə.Xaqaninin “Ana” şeirini oxuyun (bunu fərqli formalarada yerinə yetirə bilərsiniz), tanış olmayan sözlərin mənasını aydınlaşdırın.

#### ANA

Əgər olmasaydı ana zəhməti,
Qazana bilməzdim heç bu şöhrəti.
Yandırmaq istərkən qəlbimdə çıraq
Qəlbini mum etdi, sözlərini yağ.
Onun ruzisilə xoş olar halım,
Onun duasilə gülər iqbalım.
Onun hər sözündən alıram qüvvət;
Qaladır verdiyi hər bir nəsihət.
Düşmən tənəsilə kəsilsə yolum,
O zəif qarıdan güc alar qolum.
Onun duaları olmasaydı, ah!
Ömrüm puç olardı, yəqin, bir sabah.
Onun haqqı çoxdur boynumda, bişəkk,
Boynumda əmimin haqqı olantək.
Tərcümə edəni: M.Soltan

2. Kiçik qruplarda birləşərək şeirin məzmununa aid suallar tərtib edin.
3. Sualları və onlara hazırladığınız cavabları təqdimat əsasında müzakirə edin.
4. Şeirin məzmununu mənimsədiyinizə əmin olduqdan sonra ideyasını müəyyənləşdirin.
5. Şeiri C.Cabbarlının “Ana” əsəri ilə hansı əsaslar (əlamətlər) üzrə müqayisə edəcəyinizi müəyyənləşdirin.
6. Müqayisənin nəticəsini cədvəldə qeyd edin.

Hansı əsaslar (əlamətlər) üzrə müqayisə olunur? | Əsərlərin adı
C.Cabbarlı. “Ana” | Ə. Xaqani. “Ana”

7. C.Cabbarlının “Ana” şeirinin ilk bəndinin (onun aşağıdakı cədvəldə yerləşdirilməsi işinizi asanlaşdıracaqdır) ifadəli oxusunu hazırlayın. Əsər əruz vəzninin müctəs bəhrində yazılmışdır. Bu bəhrin dördtəfıləli növündə olan şeirin oxusunda hər təfiləyə uyğun olan misra bölümünün bütöv ifasına çalışın. Lakin bu, misranın oxusundakı bütövlüyə, ahəngdarlığa mane olmamalıdır.
   İfaçılıq vəzifəsini (dinləyicilərə nəyi çatdıracağınızı), səsinizin alacağı çalarları, sürətini, ucalığını və s. müəyyənləşdirin. Unutmayın ki, şeirin məzmunundan asılı olaraq, səsiniz fərqli çalar (təntənəli, hüznlü və s.) qazanacaqdır.

MəfA’ilün | fə’ilAtün | məfA’ilün | fə’ilün (fə’lün)
Əgər bütün | bəşəriyyət | ədüvvi-ca- | nım ola,
Ürək süqu- | t eləməz al- | dığı məta- | nətdən.
Ricavü xəv- | fə məkan ver- | mərəm, gər a- | limlər
Min il də və- | z edələr dəh- | şəti-qiya | mətdən.

8. İfaları dinləyib müzakirə edin.

####

#### E v d ə i ş

- Əsərin sonrakı üç bəndinin ifadəli oxusunu hazırlayın. Cədvəldən və şərti işarələrdən istifadə edin.

#### M ü s t ə q i l i ş ü ç ü n

- Bölmədə tanış olduğunuz sənətkarların həyatı haqqında kitabxana və ya internetdəki mənbələrdən topladığınız məlumat əsasında təqdimata hazırlaşın.