1
Midhəd əfəndi ilə yan-yana qapıya çıxdı. Alqış qopdu, ətraflarını gənclər bürüyüb, onları çiçək yağmuruna tutdular.

Önlərində zeybək qızı olaraq, fanar alayı körpüyə endi. Bir də körpünü açılmış gördülər. Nümayişçilərin Bəyoğluna keçməməsi üçün ingilislər körpünü açmış və qarşısına mitralyozlu əsgərlər qoymuşdu. Həyəcan artdı. Lakin türk səbri həyəcana qələbə çaldı, əcnəbilərin həyasızlığına qarşı soyuqqanlılıqla cavab verildi. Bir dəqiqədə Xəlicdəki yüzlərcə qayıqlar gənclərlə doldu, Bəyoğluna keçildi...

Avropa imperialistlərindən illərcə çəkdikləri təzyiqi unutmaq üçün İstanbul bir həftə bayram etdi. Bu bir həftədə Türkiyəni xilas edən qadınlığın müməssili deyə zeybək qızını əllərdə gəzdirdilər.

#### I dərs

#### M ə z m u n ü z r ə i ş

1. Əsərin ilk üç parçasının oxusundan (bunu fərqli şəkillərdə həyata keçirə bilərsiniz) sonra parta yoldaşınızla birlikdə mətnin kənarındakı suallara cavab hazırlayın.
2. Mətnin 3-cü parçasına aid suallar tərtib edin. Kiçik qruplarda birləşib tərtib etdikləriniz də daxil olmaqla, bütün sualların cavabını müzakirə edin.
3. Çıxardığınız nəticələr barədə təqdimatlar əsasında fikir mübadiləsi və müzakirə aparın.
4. Mövzulardan birini seçib şifahi təqdimat hazırlayın:
   a) Hekayədən oxuduğum hissə məndə hansı təəssürat yaratdı?
   b) Midhəd əfəndinin sonrakı taleyini necə təsəvvür edirəm?

####

#### E v d ə i ş

- Hekayənin ardını oxuyun. Tanış olmayan sözlərin mənasını aydınlaşdırın.

#### II dərs

#### M ə z m u n ü z r ə i ş

1. Müstəqil oxuduğunuz dördüncü və beşinci parçaları bir daha nəzərdən keçirin, mətnlə bağlı suallara parta yoldaşınızla birlikdə cavab hazırlayın.
2. Kiçik qruplarda birləşib fikir mübadiləsi aparın, sonra cavabları təqdimatlar əsasında müzakirə edin.

#### • Bilik və bacarıqlarınızı tətbiq edin:

3. Əsərin hekayə janrında olduğunu təsdiq edən bir neçə cəhət yazın.
“Zeybək qızı” hekayədir, çünki...
4. Hekayədə süjet xəttinin mərhələlərini müəyyənləşdirib cədvəldə qeyd edin.

Süjetin mərhələləri
Bədii müqəddimə (ekspozisiya) | Düyün (zavyazka) | Zirvə (kulminasiya) | Düyünün açılması (razvyazka) | Son (final)

5. Əsərdən seçdiyiniz hissənin məzmununu hazırladığınız plan əsasında yaradıcı nağıl edin.

####

#### E v d ə i ş

- Kitabxanadan, internetdəki mənbələrdən istifadə etməklə “Çanaqqala döyüşü: tarixi zəfər’’ mövzusunda təqdimata hazırlaşın.