D
Dalğın - dərin fikrə batmış, çox fikirli, fikri bir şeylə məşğul
Darülfünun - universitet
Depo - vaqon və lokomotivlərin dayanması və təmiri üçün xüsusi yer, emalatxana
Dəc - bir yerə yığılmış arpa, buğda və s. əl toxunmasın deyə onu nişanlamaq üçün taxtadan və s. düzəldilən iri möhür (nişan)
Dilfirib - məftunedici, valehedici, füsunkar
Donanmaq (donatmaq) - bəzənmək
Dövlət quşu - uğur, bəxt, səadət quşu
E
Ehram - 1. Qədim Misirdə fironların məqbərəsi, piramida; 2. hacıların Kəbədə ziyarət geyimi
Ehya - vücuda gətirmə, canlandırma, bərpaetmə
Elxan (Elxanilər) - Elxanilər dövləti hökmdarlarının titulu. Həmin titul ilk dəfə Hülaku xana verilmişdir.
Etimad - etibar, inam
Eyş-işrət - kef çəkmək, əylənmək
Ə
Ədna - alçaq, nanəcib adam
Ədüvv - düşmən, yağı
Əxlaq - 1. insanın mənəvi keyfiyyətini, əhvali-ruhiyyəsini müəyyən edən etik normalar; mənəviyyat; 2. insanın yaşadığı cəmiyyət və onu təşkil edən üzvləri ilə rəftarı və özünü aparma qaydası
Ələm - dərd, qəm, kədər, qüssə
Əmniyyəbaşı - İranda: polis başçısı, jandarm başçısı
Əngin (fəza) - sonsuz
Ənsə - boyunun arxası
Ərbab - ağa, sahibkar
Ərməğan - hədiyyə, bəxşiş, pay, sovqat, töhfə
Əsər (üzdə, sifətdə) - iz, nişanə, əlamət, bir şeyin varlığına dəlalət edən hal
Əsrarəngiz - sirli, sirr ilə dolu, anlaşılmaz
Əski - keçmiş, köhnə
Əza - bədən üzvü
F
Fazil - fəzilət, hörmət sahibi, fəzilətli
Fəci - faciəli
Fəqət - lakin, amma
Fəxarət - burada: fəxr etmək
Fəs - bəzi Şərq ölkələrində kəsik konus şəklində, əsasən qırmızı rəngli, qotazlı baş geyimi
Fövrən - dərhal, həmin saat, əlüstü, tez
Füsunlu - sehrli; valehedici, əfsanəvi
G
Girdəkan - qoz