Bu gün qismətimiz qəm-kədərdisə,
Dünənki birliyim heç unudulmaz.
Çayın altındakı torpaq birdisə,
O tayı bu taydan ayırmaq olmaz.
...Köksünə dağ üstdən dağ çəkilən xalq
Bir gün dağ çəkəcək dağın köksünə.
Məftil çəpərləri qıra bilən xalq
Bir il gec, bir il tez - qıracaq yenə.
Torpağı yoğurur vaxt özü qanla
Vaxt gəldi, bircə söz min dünya açar.
Artıq anlamışıq, ahla, amanla
Nə məftil əriyər, nə sərhəd uçar.
Zülm öz-özünə kəsilir qənim,
Baxın öz yönünü dəyişən çarxa.
Suyun gəlməsinə şübhəm yox mənim
Bir vaxt şırıl-şırıl su gələn arxa.
Salaq yadımıza bu gün cahanın
Rəngləri dəyişən beş qitəsini.
Biz də görəcəyik Azərbaycanın
Güneyli-Quzeyli xəritəsini.

#### I dərs

#### M ə z m u n ü z r ə i ş

1. Əsərin birinci parçasını oxuyun (bunu fərdi səssiz oxu, səsli oxunun dinlənilməsi və s. şəkildə yerinə yetirə bilərsiniz).
2. İlkin təəssüratınızı siniflə bölüşün.
3. Misralarda ifadə olunmuş fikri aydınlaşdırıb qısaca yazın.

Zaman hökm elədi, vaxt hakim oldu, Ayağa qaldırdı qul millətləri. |
Qullar silahlandı qəzəbdən, kindən, Ayıra bildilər dumandan sisi. |
Yaman uzun çəkdi hökmü bu qəsdin, Ayrılıb ikiyə döndü bir Vətən. |
Bir vahid millətə iki hakimin Dili doğmalaşdı... Bu lap ağ oldu. |
Yüksək məqamlarda yasaq dilimiz Qovulub yaşadı kənddə, kəsəkdə. |
...Quzeydə ayağa qalxdı məmləkət Bir təpə bir dağla üz-üzə gəldi. |
Sığdıra bilmədi dağ qüruruna Təpə önündəki məğlubiyyəti. |

4. Əsərlə bağlı hiss və düşüncələrinizi ikihissəli gündəlikdə qeyd edin.

Əsərdə diqqətimi daha çox cəlb edənlər | Bunun səbəbi