#### Araşdırın • Fikirləşin • Cavab verin

2. Əsər hansı mövzuda yazılıb? Şairi narahat edən başlıca problem nədir? Cədvəldən istifadə edin.

Əsərin mövzusu | Əsərdə qaldırılan başlıca problem | Nə üçün belə düşünürsünüz?

3. Əsərdə əksini tapmış mətləblərdən hansılarını mühüm sayırsınız? Nə üçün?
4. Şairin qələbəyə qəti inamı nədən qaynaqlanır? Fikrinizi nümunələrlə əsaslandırın.
5. Xocalı soyqırımını törədən düşmən obrazını səciyyələndirin. Fikrinizi əsərdən gətirdiyiniz nümunələrlə əsaslandırın.

Düşmən obrazı üçün səciyyəvi olan cəhətlər | Müəllifin düşmən obrazına münasibəti

6. Əsərin təsir gücünün artmasında bədii təsvir və ifadə vasitələrinin rolunu aydınlaşdırın. Cədvəldən istifadə edin.

Bədii təsvir və ifadə vasitələrinin işləndiyi cümlələr | Fikrin təsir gücünün artmasında onların rolu

7. Əsərin başlıca ideyası, sizcə, nədir? Cədvəldən istifadə edin.

Əsərin əsas ideyası | Nə üçün belə düşünürəm

####

#### E v d ə i ş

- Şeirdən seçdiyiniz nümunələr əsasında şairin ovqatında baş verən dəyişikliyin səbəbini aydınlaşdırıb qısaca yazın.

#### III dərs

#### T ə t b i q • M ü z a k i r ə • Y a r a d ı c ı i ş

1. #### Müzakirə edin:

   Milli azadlıq hərəkatına münasibətinə və yaradıcılığındakı başlıca istiqamətə görə Xəlil Rza Ulutürk hansı sənətkarla müqayisə oluna bilər?
2. “Qaytar mənim qüdrətimi, Azərbaycan!” şeirini Q.İlkinin “İntiqam” əsəri ilə müqayisə edin. Müqayisə cədvəlindən, yaxud Venn diaqramından istifadə edin.
3. “Qaytar mənim qüdrətimi, Azərbaycan!” şeirinin lirik növdə olduğunu əsaslandırıb qısaca yazın.
4. Şeirin ilk altı misrasının ifadəli oxusunu hazırlayın:
   1. misraları iş vərəqində yazın, sağ tərəfdə ağ yer saxlayın;
   2. ifaçılıq vəzifəsini - dinləyicilərə nə çatdıracağınızı mətnin sağ tərəfindəki boş yerdə yazın;
   3. mətni misra-misra oxuyub səsinizin aldığı çalarları (kədər, həsrət, təntənə və s.) ifaçılıq vəzifəsinin altında qeyd edin;
   4. səsinizdəki dəyişilmələri (tonun yüksəlməsi, alçalması və s.), tələffüzcə fərqləndiriləcək sözləri (məntiqi vurğu qəbul edənləri), fasilələrin yerini müəyyənləşdirib şərti işarələrlə göstərin.
5. İfaları dinləyib münasibət bildirin.

####

#### E v d ə i ş

- Şeirin sizdə daha güclü təəssürat yaradan parçasının ifadəli oxusuna hazırlaşın. Şərti işarələrdən istifadə etməyi unutmayın.

#### M ü s t ə q i l i ş ü ç ü n

- Bölmədə tanış olduğunuz sənətkarların həyatı haqqında kitabxana və ya internetdəki mənbələrdən topladığınız məlumat əsasında təqdimata hazırlaşın.