tərəfindən maraqla qarşılanmışdır. Dramaturq bir ailənin ilin son günündəki həyatının timsalında ciddi mənəvi-əxlaqi problemlərə toxunur. Həmidə ana Yeni il gecəsində niyə tək qalmalıdır? Qəzənfər sağ olanda ailənin həmişə birlikdə olmasına səbəb nə idi? Ölümündən on bir il keçən, övladları böyüyən Qəzənfər sağ olsaydı, ailə Yeni il gecəsi birlikdə olardımı?

Əsər oxunduqca yeni-yeni suallar doğur: lent yazısındakı hansı sözlər anaya təskinlik verir? Qəzənfərin hansı fikri həqiqəti başa düşməkdə anaya kömək edir? Övladlarının yeni il gecəsi ananın başına cəm olmaması faciədirmi? Övladların bir qisminin böyüyəndən sonra valideynlərindən soyumasına, bəzən də uzaqlaşmasına səbəb nədir?

Bu qəbildən suallar ciddi araşdırma tələb edir. Dərslikdəki tapşırıqlar əsərdəki mətləbləri aydınlaşdırmağa və qiymətləndirməyə imkan verəcəkdir. Dramla bağlı topladığınız məlumat, eləcə də aşağıdakı fikirlər daha səmərəli tədqiqat aparmaqda yardımçınız olacaqdır.

“Həyatın mənası nədədir” sualına Anarın əsərləri və qəhrəmanları, adətən, bu cür cavab verirlər: mənəvi ünsiyyətdə! Fərdlər, nəsillər, ömürlər və əsrlər arasında fasiləsiz rabitədə... Anar keçmişin inkarı və gələcəyə laqeydliyə qarşı çıxır, “zamanın bağları ” həyatda qırılanda onu sənətdə qırılmağa qoymur. Bu məhz vicdani-əxlaqi baxımdan ciddi vətəndaşlıq əhəmiyyəti kəsb edir”.

Y. Qarayev.

“Anarın yaradıcılığının ən qüvvətli cəhəti insan dəyərlərini açmaq, özü də insanların öz gözləri, öz ölçüləri ilə açmaqdır. Anarın obrazları müxtəlif dəyərlərə, keyfiyyətlərə malik real insanlardır və hər konkret situasiyada öz real insan xislətləri ilə çıxış edirlər.

Anarın obrazlarının dili də fərdidir, bir-birindən fərqlənir”.

A. Məmmədov.

#### Araşdırın • Fikirləşin • Cavab verin

2. Əsər hansı mövzuda yazılmışdır? Sizcə, hansı həyati problem yazıçını bu əsəri yazmağa sövq etmişdir?
3. Həmidə ana obrazını səciyyələndirin. Cədvəldən istifadə edin.

Həmidə ana obrazı
Xarakterindəki başlıca xüsusiyyətlər |
Düşüncələri (həyata, ailə münasibətlərinə baxışı) |
Nitqi - danışığı üçün səciyyəvi olan cəhətlər |
Digər obrazlara münasibəti |

4. Ananın övladlarını səciyyələndirən başlıca cəhətlər hansılardır? Onların Yeni il gecəsini analarının yanında keçirməmələrinə münasibətiniz necədir?
5. “Dünyada heç nə itmir, batmır, heç kəs ölmür. Yaxşı da, pis də keçir, nəsil-nəsil keçir... Biz... əlimizin zəhmətilə çörək qazanmışıq. Qoy bizim həyatımızda yaxşı nə olubsa, uşaqlarımız özləri ilə təzə həyatlarına, təzə nəsillərə aparsınlar. Həyat da elə budur...” Sizcə, bu fikrində Qəzənfər haqlıdırmı? Nə üçün?
6. Əsərin bədii gözəlliyinin, fikrin təsir gücünün artmasında məcazların rolunu aydınlaşdırın. Cədvəldən istifadə edin.

Dramda işlənmiş bədii təsvir və ifadə vasitələri | Əsərin təsir gücünün artmasında onların rolu

7. Əsərdəki başılıca fikir-ideya, sizcə, nədir? İdeyanın başa düşülməsində daha əhəmiyyətli olan ifadə və cümlələr hansılardır?

Əsərin ideyası | İdeyanın başa düşülməsində əhəmiyyətli olan ifadə və cümlələr