#### L A Y İ H Ə L Ə R Ü Z R Ə İ Ş

#### I y a r ı m i I

#### I MÖVZU
“XX əsrin I yarısında ədəbiyyatımızda
vətənpərvərlik və qəhrəmanlıq motivləri”

(ədəbi-bədii kompozisiya)

1. “Sovet rejimi şəraitində ədəbiyyatımızda xalqımızın vətənpərvərlik və qəhrəmanlıq hisslərinin bədii ifadəsi” mövzusunda şeir, nəsr, dramaturgiya üzrə məruzələrin hazırlanması.
2. Şeir, nəsr, dramaturgiya üzrə ədəbi-bədii kompozisiya ilə çıxış edəcək kiçik qrupların yaradılması.
3. I qrupun üzvləri arasında şeir və mahnıların ifaçılarının müəyyənləşdirilməsi.
4. II qrupun üzvləri arasında nəsr əsərlərindən parçaların ifadəli oxusu, kiçik səhnələşdirmə üzrə ifaçıların müəyyənləşdirilməsi.
5. III qrupun üzvləri arasında dram əsərindən bir parçanın səhnələşdirilməsi üzrə ifaçılarının müəyyənləşdirilməsi.
6. Aparıcıların, bədii mətnlərin seçilməsi, proqramın hazırlanması.
7. Layihənin qiymətləndirilməsi.

#### II MÖVZU
“Həyat həqiqətlərinin ədəbiyyatımızda bədii əksi”

(müqayisə xarakterli məruzə müsabiqəsi)

1. Müsabiqənin şərtlərinin (məruzənin həcmi, məzmunu, dili, üslubu, təqdim edilmə tarixi və s.) müəyyənləşdirilməsi və əvvəlcədən elan edilməsi.
2. Münsiflərin seçilməsi və kurikulumun standartları üzrə qiymətləndirmə meyarları barədə təlimatlandırmanın aparılması.
3. Müsabiqənin şərtlərinə cavab verən ən yaxşı məruzələrin seçilməsi, ədəbiyyat kabinetində nümayiş etdirilməsi.
4. Seçilmiş məruzələrin müəlliflərin təqdimatında dinlənilməsi.
5. Məruzələr üzrə fikir mübadiləsi, münsiflərin və dinləyicilərin rəylərinin dinlənilməsi.
6. Layihənin qiymətləndirilməsi, münsiflərin yekun rəyinin elan edilməsi.
7. Qaliblərin rəğbətləndirilməsi.

• • •